અમદાવાદ: સાણંદ ખાતે આવેલા આઇઓસી પ્લાન્ટમાં રવિવારે ગેસના બાટલા ભરેલી ટ્રકની ઊઠાંતરી થયાની ફરિયાદ સાણંદ પોલીસ સ્ટેશનમાં નોંધાઇ છે. ટ્રક ડ્રાઇવરે રવિવારે રજા હોવાથી ટ્રકને પ્લાન્ટના પાર્કિંગમાં પાર્ક કરી હતી ત્યારે ડુપ્લિકેટ ચાવીથી કોઇ ઇસમ તેની ચોરી કરી ગયો હતો બીજી તરફ નિર્ણયનગર વિસ્તારમાં આવેલી સોસાયટીનાં બંધ મકાનને તસ્કરોએ ટાર્ગેટ બનાવી રૂ.૧.૮૭ લાખની મતાની ચોરી કરી હતી. જે અંગે વાડજ પોલીસે ગુનો નોંધી તપાસ શરૂ કરી છે.